Diari Oficial de la Generalitat Valenciana


Sumari del DOGV 8612, del 13-08-2019 (2019/8071)

RESOLUCIÓ de 2 d'agost de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General de Planificació, Eficiència Tecnològica i Atenció al Pacient.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8071


Data del document
:   02-08-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 2 d'agost de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General de Planificació, Eficiència Tecnològica i Atenció al Pacient. [2019/8071]  
Mitjançant Ordre 7/2016, de 31 d'agost, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en la Direcció General de Planificació, Eficiència Tecnològica i Atenció al Pacient (DOGV 7866, 06. 09. 2016).  
El punt 3, de l'article 2, de l'al·ludida Ordre, estableix que la convocatòria de les beques es realitzarà mitjançant resolució de la persona titular de la conselleria amb competències en matèria de sanitat.  
En el preàmbul s'estableix que les beques a concedir de conformitat amb les bases reguladores de l'Ordre esmentada, no estan subjectes a la política de competència de la Unió Europea en matèria d'ajudes públiques i, per tant, no precisen notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de la qualitat de la persona beneficiaria i de l'objecte de les beques, aquests accions subvencionables no afecten a la competència, ni als intercanvis comercials entre els estat membres, i tampoc afavoreixen a determinades empreses o produccions.  
  
Per tant, amb la percepció de les beques mencionades, no existeix avantatge econòmic, ni desenvolupament d'activitat econòmica al mercat relacionada amb l'oferta de béns i serveis que permeten la possibilitat de distorsió de la competència que afecta als intercanvis comercials entre els estats membres, als efectes indicats en el Decret 147/2007, de 7 de setembre, del Consell, pel que es regula el procediment de notificació i comunicació a la Comissió Europea del projectes de la Generalitat dirigits a establir, concedir o modificar subvencions públiques.  
  
En virtut de l'anterior, i de conformitat amb l'establit en els articles 160.4.b i 166 de la Llei 1/2015, de 6 de febrer, de la Generalitat, de hisenda pública, del sector públic instrumental i de subvencions, resolc:  
  
  
Primer. Objecte. Nombre de beques. Àmbit d'aplicació. Activitat a desenvolupar  
1. Convocar la concessió de tres beques per a la realització de pràctiques professionals de dues persones amb títol oficial universitari de llicenciatura o grau en Dret, i una persona amb títol oficial universitari de llicenciatura o grau en Psicologia, en matèries relacionades amb el recolzament a les associacions de pacients i/o familiars mitjançant convocatòries d'ajudes i protecció dels drets dels/de les pacients.  
  
2. Les pràctiques es realitzaran en els serveis centrals de la Conselleria de Sanitat Universal i Salut Pública, en València.  
3. L'activitat a desenvolupar consistirà en la realització de pràctiques relacionades amb els següents temes i matèries:  
- Protecció dels drets dels /de les pacients.  
- Recolzament a les associacions de pacients i familiars  
  
Segon. Condicions de la concessió de la subvenció  
1. El procediment de concessió d'aquestes beques es tramitarà en règim de concurrència competitiva, tal com estableix el punt 4, de l'article 2 de l'esmentada Ordre 7/2016.  
2. Per obtindre la condició de persona beneficiària de la beca hauran de reunir-se els requisits de l'article 4 de l'Ordre 7/2016, al termini de presentació de les sol·licituds de la present convocatòria.  
  
Tercer. Finançament. Dotació. Pagament de beca. Justificació. Període de duració  
1. Les beques previstes en la present resolució de convocatòria es finançaran amb càrrec al programa pressupostari de la Conselleria de Sanitat Universal i Salud Pública 15.37.11.4762.384.01.4, codi línia comptable S4510000, dels pressupostos de la Generalitat per l'any 2019 i el seu equivalent en el pressupost de la Generalitat de 2020, segons el següent desglossament inicial:  
  
Import any 2019 9.580,41 -  
Import any 2020 27.741,23 -  
Import total màxim 38.321,64 -  
  
  
2. Les beques estan dotades de 1.023,16 - bruts mensuals, subjectes a les retencions que procedeixen legalment, en atenció al disposat en l'article 21 de l'esmentada Ordre 7/2016 i a la Resolució de 12 de febrer de 2019, de la Conselleria d'Hisenda i Model Econòmic (DOGV 8487, 15.02.2019).  
3. L'import de les beques s'abonarà a les persones beneficiàries d'aquestes per mensualitats vençudes, prèvia expedició, per la persona titular del servei on estiga realitzant les pràctiques, d'una certificació que acredite un satisfactori nivell de dedicació i aprofitament.  
  
4. L'entrega de la memòria i l'informe favorable posterior per part de la direcció tècnica, a què al·ludeix el punt 5, de l'article 17 de l'Ordre 7/2016, serà condició indispensable per al pagament del darrer mes del període de duració de la beca.  
5. La duració de les beques comprendrà, des de la incorporació de l'adjudicatari/a, mai abans de l'1 d'octubre de 2019, mitjançant resolució de la direcció general amb competències en matèria de qualitat assistencial i atenció al pacient, fins un període màxim de 12 mesos, a comptar des del dia indicat en aquesta. Amb la finalitat de maximitzar el període de formació de la persona beneficiaria, en el cas de que l'inici de les beques siga posterior a la data indicada en la resolució, podran reajustar-se els imports previstos en els pressupostos corresponents sempre que hi haja crèdit adequat i suficient.  
  
6. Sense perjudici del que preveu el paràgraf anterior, la duració de les beques podrà prorrogar-se, mitjançant una resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Quart. Termini de sol·licitud, forma de presentació i documentació de què s'ha d'acompanyar la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. La forma de presentació de les sol·licituds i la documentació que ha d'acompanyar-se, es realitzarà i ajustarà a allò que s'ha determinat al títol IV, del capítol I de l'Ordre 7/2016.  
  
Cinqué. Criteris de valoració de les sol·licituds  
Les sol·licituds presentades es valoraran d'acord amb els criteris establits en l'article 5, Barem per a la valoració dels mèrits personals, de l'Ordre 7/2016.  
  
Sisé. Comissió avaluadora  
De conformitat amb l'article 10, de l'Ordre 7/2016, les persones que componen la comissió avaluadora per a la present convocatòria i d'acord amb la seua composició, són:  
a) Presidenta: María Gracia García-Baquero Urbiola, cap del Servei d'Atenció i Comunicació amb el Pacient, de la Direcció General de Planificació, Eficiència Tecnològica i Atenció al Pacient.  
b) Vicente Belda Torrent, cap de Secció del Servei d'Atenció i Comunicació amb el Pacient, de la Direcció General de Planificació, Eficiència Tecnològica i Atenció al Pacient.  
c) M.ª Concepció Gamón i Moreno, tècnica superior del Servei d'Atenció i Comunicació amb el Pacient, de la Direcció General de Planificació, Eficiència Tecnològica i Atenció al Pacient.  
d) María Dolores García Gómez, tècnica de funció administrativa de la Direcció General de Planificació, Eficiència Tecnològica i Atenció al Pacient.  
e) Carmen Doménech Alfonso, tècnica superior del Servei d'Atenció i Comunicació amb el Pacient, de la Direcció General de Planificació, Eficiència Tecnològica i Atenció al Pacient.  
  
Seté. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet www.gva.es, així com en la pàgina web de la conselleria amb competències en matèria de sanitat i salut www.san. gva.es.  
  
Huité. Termini de resolució i notificació  
1. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu la Llei de procediment administratiu comú de les administracions públiques.  
2. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes.  
4. La publicació de l'esmentada resolució produirà els efectes de notificació a les persones interessades, d'acord amb el que disposa la Llei de procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut, www.san.gva.es.  
  
Nové. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a la via administrativa, es podrà interposar recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se postestativament, recurs de reposició davant la Conselleria de Sanitat Universal i Salut Pública en el termini d'un mes, d'acord amb el que disposen els articles 123 i 124 de la Llei de procediment administratiu comú de les administracions públiques.  
  
València, 2 d'agost de 2019.- La consellera de Sanitat Universal i Salut Pública: Ana Barceló Chico.